આસારામ અને તેના પુત્ર નારાયણ સાઇ જેલમાં હોવાથી આસારામની અબજોની સંપત્તિ અને તેના સામ્રાજ્યને તેની દિકરી ભારતી કુશળતાથી ચલાવી રહી છે. ભારતીએ આસારામથી પોતાને અલગ કરતા કહ્યુ કે, હુ બાપુથી છેલ્લા 17 વર્ષોથી અલગ રહીને કામ કરી રહી છુ. મારી પ્રવૃત્તિ પણ તેમનાથી અલગ છે, હુ તેમની સાથે પણ નથી અને તેમની કોઇ પ્રવૃત્તિમાં પણ નથી. એક માહિતી મુજબ આસારામનું લગભગ 10 બજાર કરોડીનું સામ્રાજ્ય છે. તેના દેશભરમાં 400 આશ્રમ અને 40 શહેરોમાં સ્કૂલો છે, જેનું સંચાલન હવે ભારતી જ કરે છે. આ સાથે તેની અબજોની મિલ્કતને પચાવી પાડવા માટે આશ્રમનાં અમુક ભક્તો અને રાજકીય નેતાઓ કામે લાગી ગયા હોય તેવું જનમુખે ચર્ચાઇ રહ્યુ છે.